

 **สำเนาคู่ฉบับ**

ที่ มท ๐๘๐๘.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต

 กรุงเทพฯ 10300

 ตุลาคม 2564

เรื่อง การแจกจ่ายเครื่องกันหนาว กรณีอากาศหนาวจัดผิดปกติ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ 1002/2997

 ลงวันที่ 12 ตุลาคม 2564

 ด้วยสำนักงานผู้ตรวจการแผ่นดินได้มีคำวินิจฉัยในเรื่องร้องเรียนเชิงระบบ กรณีปัญหา
จากการปฏิบัติตามระเบียบและหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติ
กรณีอากาศหนาวจัดผิดปกติ และขอให้กรมส่งเสริมการปกครองท้องถิ่นประชาสัมพันธ์ทำความเข้าใจกับภาคเอกชนที่ประสงค์จะแจกจ่ายเครื่องกันหนาว เพื่อมิให้เกิดความซ้ำซ้อนและสามารถแจกจ่ายให้กับประชาชนอย่างทั่วถึงต่อไป

 กรมส่งเสริมการปกครองท้องถิ่น จึงขอความร่วมมือให้จังหวัดแจ้งองค์กรปกครองส่วนท้องถิ่นในพื้นที่ประชาสัมพันธ์ทำความเข้าใจกับภาคเอกชนที่ประสงค์จะแจกจ่ายเครื่องกันหนาวให้แก่ประชาชน กรณีอากาศหนาวจัดผิดปกติ โดยขอให้ประสานงานกับจังหวัดและองค์กรปกครองส่วนท้องถิ่นก่อนทุกครั้ง เพื่อตรวจสอบรายชื่อผู้ที่จะได้รับแจกจ่ายเครื่องกันหนาว เพื่อไม่ให้เกิดความซ้ำซ้อนและสามารถแจกจ่ายให้กับประชาชนอย่างทั่วถึง รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดทราบ และแจ้งให้นายอำเภอ ทุกอำเภอทราบ พร้อมทั้งแจ้งให้องค์กรปกครองส่วนท้องถิ่นในเขตจังหวัดทราบและดำเนินการต่อไป

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น



รอง อสถ...............................

ผอ.สน.คท……………………….

ผอ.กง.จง .............................

หน.ฝ. ...................................

หน.ง. ...................................

จนท.…………………….............

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร ๐2-๒๔๑-๙๐๔๙,08-9925-2601

ไปรษณีย์อิเล็กทรอนิกส์ saraban@dla.go.th

รอง อสถ...............................

ผอ.สน.คท……………………….

ผอ.กง.จง .............................

หน.ก. ...................................

หน.ง. ...................................

จนท.…………………….............

 **สำเนาคู่ฉบับ**